nvidia/miracl-vision huggingface dataset:
సుకన్య

సుకన్య చ్యవన మహర్షి భార్య. శర్యాతికి ఒక్కగానొక్క కుమార్తె పేరు సుకన్య నవయవ్వన సుందరాంగి. ఒక రోజు శర్యాతి వనవిహారానికి రాజధానికి దగ్గరలో ఉన్న మానస సరోవరం అనే సరస్సుకి కుటుంబసమేతంగా చేరుకొంటాడు. ఆ సరోవరం దగ్గరలో ఉన్న ప్రదేశంలో అనేక పశు పక్ష్యాదులు ఉండేవి. ఆక్కడే ఉండే అడవిలో భృగు మహర్షి కుమారుడు చ్యవన మహర్షి ప్రాణామాయంతో తపస్సు చేసుకొంటుండేవాడు. దీర్ఘ తపస్సు వల్ల ఆయన మీదకు చలి చీమల పుట్ట చేరుతుంది. ఆ పుట్ట చుట్టు చేరడం వలన చ్యవన మహర్షి ఒక మట్టి ముద్ద వలే కనిపించేవాడు. శర్యాతి కుమార్తె సుకన్య కూడా వన విహారం జరుపుతూ చ్యవనుడు తపస్సు చేసుకొంటున్న పుట్ట వద్దకు వస్తుంది. చ్యవన మహర్షి పుట్టతో కప్పబడి ఉండడం వల్ల శరీరం కనిపించకుండా రెండు కళ్ళు మాత్రమే మిణుగురు పురుగు వలే సుకన్యకు కనిపిస్తాయి. సుకన్య అది ఒక పురుగు వలే ఉన్నదని భావించి పుల్లతో తీయడానికి ప్రయత్నిస్తుంది. అది గమనించిన చ్యవన మహర్షి తాను లోపల తపస్సు చేసుకొంటున్నానని తనని పుల్లతొ పొడవద్దని వారిస్తాడు. కాని ఆ విషయం గ్రహించక సుకన్య పుల్లతొ చ్యవన మహర్షి రెండు కళ్ళు పొడుస్తుంది, చ్యవనుడి కంటి చూపు పోతుంది
కెవిన్ రైట్

1953, డిసెంబర్ 27న జన్మించిన కెవిన్ జాన్ రైట్ (Kevin John Wright) ఆస్ట్రేలియాకు చెందిన మాజీ క్రికెట్ క్రీడాకారుడు. 1979లో 10 టెస్టులు, 5 వన్డేలలోఆస్ట్రేలియా జట్టుకు ప్రాతినిధ్యం వహించాడు. ఇతడు ప్రధానంగా వికెట్ కీపర్ బాధ్యతలను నిర్వహించాడు. టెస్ట్ క్రికెట్‌లో 10 మ్యాచ్‌లు ఆడి 16.84 సగటుతో 219 పరుగులు సాధించాడు. అందులో ఒక అర్థసెంచరీ ఉంది. టెస్టులలో అతడి అత్యధిక స్కోరు 55 నాటౌట్. వికెట్-కీపర్ ‌గా 31 క్యాచ్‌లు, 4 స్టంపింగ్‌లతో 35 బ్యాట్స్‌మెన్‌లను ఔట్ చేయడంలో తన పాత్ర నిర్వహించాడు. వన్డే లలో 5 మ్యాచ్‌లు ఆడి 8 క్యాచ్‌లు అందుకున్నాడు. బ్యాటింగ్‌లో 29 పరుగులు చేశాడు. వన్డేలలో అతడి అత్యధిక స్కోరు 23 పరుగులు. 1979 ప్రపంచ కప్ పోటీలలో వికెట్ కీపర్‌గా జట్టులో స్థానం సంపాదించాడు
జెఫ్ మాస్

1947, జూన్ 29న మెల్బోర్న్లో జన్మించిన జెఫ్ మాస్ (Jeffrey Kenneth Moss) ఆస్ట్రేలియాకు చెందిన మాజీ క్రికెట్ క్రీడాకారుడు. ఎడమచేతి బ్యాట్స్‌మెన్ అయిన జెఫ్ మార్ష్ 1979లో ఒక టెస్ట్ మ్యాచ్, ఒక వన్డే మ్యాచ్‌లో ఆస్ట్రేలియా జట్టుకు ప్రాతినిధ్యం వహించాడు. పాల్గొన్న ఏకైక టెస్ట్ మ్యాచ్‌లో రెండు ఇన్నింగ్సులలో కలిపి 60 అరుగులు సాధించాడు. అత్యధిక స్కోరు 38 నాటౌట్. సగటు 60 పరుగులు. 1979 ప్రపంచ కప్‌లో పాకిస్తాన్తో నాటింఘామ్లో జరిగిన ఒక వన్డేలో పాల్గొని 7 పరుగులు చేశాడు. ఆస్ట్రేలియా దేశవాళీ పోటీలలో విక్టోరియా తరఫున పాల్గొన్నాడు. 1978-79లో విక్టోరియా జట్టు షెఫీల్డ్ ట్రోఫీ నెగ్గడంలో తన పాత్ర వహించాడు. ఆ టోర్నమెంటులో 68 సగటుతో 748 పరుగులు సాధించాడు.
బ్రాంప్టన్

బ్రాంప్టన్ కెనడాలోని సదరన్ ఒటారియా నగరం.ఇది టొరంటో మహానగరం యొక్క సరిహద్దు నగరం. 2011 గణాంకాలను అనుసరించి బ్రాంప్టన్ జనసంఖ్య 5,23,911. 1853లో బ్రాంప్టన్ ఒక గ్రామంగా మొదలైంది. బ్రాంప్టన్ అనే పేరు ఇంగ్లాండ్ లోని సుదూర ప్రాంతం అయిన కంబ్రియా నగరానికి చెందిన చిన్న ఊరైన బ్రాంప్టన్ నుండి వచ్చింది. బ్రాంప్టన్ ఒకప్పుడు కెనడా పూల ఊరుగా (ఫ్లవర్ టౌన్) గా ప్రసిద్ధి చెందినది. ఇక్కడ బృహత్తరమైన గ్రిన్ హౌస్ పరిశ్రమ ఉండడమే ఇందుకు కారణం. బ్రాంప్టన్ నగర ఆదాయవనరులుగా ఆధునిక తయారీలు, సేవారంగం, సమాచారం, సాంకేతికత, ఆహారం, పనీయాల ఉత్పత్తి, లైఫ్ సైంసెస్, వాణిజ్య సేవలు. 1834 లో ప్రస్తుతపు మెయిన్, క్వీన్ స్ట్రీట్ లోవిలియమ్ బఫీస్ టావర్న్ పేరుతో నడపబడిన భవనం మాత్రమే ప్రస్తుతపు బ్రాంప్టన్‌కి కేంద్రం.ఈ ప్రాంతం బఫీస్ కార్నర్‌గా గుర్తింప బడింది.1834 లో జాన్ ఎలియాట్ ఇక్కడ్ బ్రాంప్టన్ పేరుతో ఇళ్ళ స్థలాలు రూపొందించి విక్రయించడంతోఈ ప్రాంతం ప్రజలలో బ్రాంప్టన్ గా స్థిరపడి పోయింది.1854 లో అప్పుట్లో నూతనంగా స్థాపించబడిన కంట్రీ అగ్రికల్చర్ సొసైటీ ఆఫ్ ది కంట్రీ ఆఫ్ పీల్ వ్యవసాయ ఉత్పత్తుల సంతను మెయిన్, క్వీన్ స్ట్రీట్ మూలలో ఏర్పాటు చేశారు
రఘువు

రఘువు ఇక్ష్వాకు వంశంలోని ప్రముఖ చక్రవర్తి. రఘు అనే పదంలోని అక్షరాలలో "ర" అనాగా కాంతి, "ఘు" అనగా కదలిక. రఘు అనగా ప్రయాణిస్తున్న కాంతి అని అర్ధము. అనగా సంస్కృతమందు మిక్కిలి వేగము అని, సూర్యుడు అని అర్ధము. ఇతని పేరుమీదనే 'రఘు వంశము' అని పేరుపొందింది. దిలీపుని కుమారుడు అజ మహారాజు. అజ మహారాజు కుమారుడు దశరథుడు. దశరథుని కుమారుడు శ్రీరాముడు. అనగా శ్రీరాముడు రఘువు యొక్క ముని మనుమడు. మహాకవి కాళిదాసు రచించిన 'రఘు వంశము' లో ఈతని వంశపు వివరాలున్నాయి. ప్రస్తుతం ట్రాన్స్ఆక్సానియా అని పిలువబడు ప్రాంతాన్ని రఘు మహారాజు తన సైన్యంతో దండెత్తి స్వాధీనపరచుకున్నాడు. ప్రాచీన భారతదేశం ఆక్సన్ నదిగా భావించే వంక్షు నది వరకు వెళ్ళగా అతనికి కాంభోజులు కనిపిస్తారు
కిరామున్ కాతిబీన్

కిరామన్ కాతిబీన్ (అరబ్బీ: كراماً كاتبين), లేదా "గౌరవ గ్రంధస్తులు", వీరు ఇస్లామీయ ధార్మికగ్రంధాలప్రకారం ఇద్దరు దేవదూతలు. వీరి పని మానవుల మంచి చెడులను గ్రంథస్థం చేస్తూవుంటారు. వీరు ప్రతి మానవుని "కుడి , ఎడమ భుజాల" పై కూర్చొనివుంటారు (అనగా వీరు మనిషిని ఎల్లప్పుడూ గమనిస్తూనేవుంటారు). కిరామన్ కుడిభుజంపైననూ, కాతిబీన్ ఎడమభుజంవైపునూ కూర్చొనివుంటారు. మానవుని కార్యముల ప్రకారం బేరీజువేసి వారు దేనికి (స్వర్గం లేక నరకం) అర్హులో రికార్డు చేస్తుంటారు. మానవులు చేసే కర్మానుసారం అవి దేనివైపు బరువుతూగుతాయో బేరీజువేసి స్వర్గం లేక నరకం యొక్క అర్హుడు అని వ్రాస్తారు. వీరి వ్రాత తీర్పుదినాన తీర్పు ఇవ్వడానికి అనువుగావుంటుంది. ప్రతి నమాజ్ ఆఖరులో సున్నీ ముస్లింలు వీరికి (కిరామున్ కాతిబీన్ లకు) సలాము చేయునట్లు భావిస్తారు. వీరికి భుజ దూతలు అనికూడా అంటారు.
ప్రతాపరుద్రుడు

‡ రాణి ప్రతాపరుద్రుడు కాకతీయ రాజవంశానికు చెందిన చివరి రాజు. ప్రతాపరుద్రుడు రుద్రమదేవి మనవడు (కూతురు కొడుకు). రుద్రమదేవి ఇతనిని వారసునిగా చేసుకోవటానికి దత్తత తీసుకొంది. ప్రతాపరుద్రునికి మొదట వీరరుద్రుడు, కుమారరుద్రుడను పేర్లుండెను. జినకళ్యాణాభ్యుదయమను రచనను ముగించుచూ గ్రంథకర్త అప్పయార్యుడు తన్న గ్రంథమును రుద్రకుమారదేవుని రాజ్యములో శకము 1241లో ముగించితినని చెప్పుకున్నాడు. 1289లో కాయస్థ సేనాని అంబదేవుని తిరుగుబాటు అణచు ప్రయత్నములో రుద్రమదేవి మరణించింది. ప్రతాపరుద్రుడు సింహాసనమధిష్ఠించాడు. ప్రతాపరుద్రుని పరిపాలనాకాలం అంతా యుద్ధములతోనే గడచింది. రాజ్యాన్ని విస్తరించి రాజ్యపాలనలో పెక్కు సంస్కరణలు చేశాడు. ఈతని కాలములో వ్రాయబడిన "సరస్వతీ విలాసము" అను గ్రంథములో హిందూ ధర్మములు, ఆచారములు, ఆస్తి హక్కులు మొదలగు చట్టములు క్రోడీకరించబడినవి . పెక్కు గ్రామాలకు నీటి వసతి కొరకు చెఱువులు తవ్వించాడు. వీటిలో బయ్యారము చెరువు ప్రసిద్ధమైనది సా
ద్రోణాచార్యుడు

ద్రోణాచార్యుడు లేదా ద్రోణుడు భరద్వాజ మహాముని పుత్రుడు. మహాభారతంలో ఈయనది కీలకమైన పాత్ర. చిన్నతనంలో తండ్రి దగ్గర వేదవేదాంగాలతో పాటు విలువిద్యను కూడా నేర్చుకున్నాడు. ఈయనతో పాటు పాంచాల దేశపు రాజకుమారుడు ద్రుపదుడు కూడా అవే విద్యలు నేర్చుకున్నాడు. వీరిద్దరికీ గాఢమైన స్నేహం కుదిరింది. ఆ కారణంగా ద్రుపదుడు తాను రాజయ్యాక ద్రోణుడికి సగం రాజ్యం ఇస్తానని అంటూ ఉండేవాడు. ఆశ్రమవాసం పూర్తి చేసుకున్న తరువాత కృపాచార్యుడి చెల్లెలు కృపిని వివాహం చేసుకున్నాడు. వీరి కుమారుని పేరు అశ్వత్థామ. అశ్వత్థామ జననానంతరం అతనిని పోషించటం కూడా వీలుకాని దుర్భర దారిద్ర్యంతో బాదపడుతుంటాడు. పరశురాముడు తన ధనమంతా బ్రాహ్మణులకు దానం ఇస్తున్నాడని విని అతని వద్దకు దానం స్వీకరించడానికి వెళ్తాడు. ద్రోణుడు అక్కడకు చేరే సమయానికి పరశురాముడు ధనమంతా దానం చేసాడు. పరశురాముడు ద్రోణుని చూసి నాదగ్గర ఉన్న ధనమంతా దానం చేసాను ఇప్పుడు నా దగ్గర నా శరీరం అస్త్రవిద్య మాత్రమే ఉన్నాయి కాబట్టి అస్త్రవిద్య కావాలంటే నేర్పుతానని చెప్పాడు
స్టీవ్ వా

1965, జూన్ 2న జన్మించిన స్టీవ్ వా (Stephen Rodger Waugh) ఆస్ట్రేలియాకు చెందిన మాజీ క్రికెట్ ఆటగాడు. ఇతడు 1985-86 నుంచి టెస్ట్ క్రికెట్‌కు జనవరి 2004 వరకు, వన్డే క్రికెట్‌కు ఫిబ్రవరి 2002 వరకు ఆస్ట్రేలియా జట్టుకు ప్రాతినిధ్యం వహించాడు. 1999 నుండి 2004 వరకు జట్టుకు నేతృత్వం కూడా వహించిన ప్రముఖ క్రీడాకారుడైన ఇతడు 168 టెస్టులకు ప్రాతినిధ్యం వహించి అత్యధిక టెస్టు మ్యాచ్‌లు ఆడిన క్రికెటర్‌గా రికార్డు సృష్టించాడు. సహచరులచే "తుగ్గ" అని, అభిమానులచే "ఐస్‌మాన్" అని ముద్దుగా పిలుచుకొనే స్టావ్ వా ఒత్తిడి పరిస్థితుల్లోనూ ప్రశాంతంగా, నిబ్బరంగా ఉండేవాడు. 2004లో ఆస్ట్రేలియన్ ఆఫ్ ది ఇయర్‌గా ఎంపైకైనాడు. స్టావ్ వా 1984-85లో తొలిసారిగా న్యూసౌత్ వేల్స్ తరఫున ఫస్ట్ క్లాస్ క్రికెట్‌లో అడుగుపెట్టినాడు. షెఫీల్డ్ షీల్డ్ పహినల్ మ్యాచ్‌లో జట్టు ఓటమి దశలో ఉన్నప్పుడు నేర్పుతో ఆడి 71 పరుగులు సాధించాడు. 2004, జనవరి 2న భారత్‌పై తొలి టెస్ట్ ఆడి టెస్టులలో ఆరంగేట్రం చేశాడు. గణాంకాలు సరిగా లేకపోవడంతో తదుపరి న్యూజీలాండ్ పర్యటనకై జట్టులో స్థానం పొందలేకపోయాడు. మళ్ళీ 1986లో 3 టెస్టుల సీరీస్‌కై భారత పర్యటన సందర్భంగా జట్టులో స్థానం పొంది ఒక ఇన్నింగ్సులో 59 పరుగులు చేయడం మినహా పెద్దగా ప్రభావం చూపలేకపోయాడు. ఆ తరువాత ఇంగ్లాండుతో జరిగిన సీరీస్‌లో పెర్త్ టెస్టులో 71 పరుగులుచేయడమే కాకుండా బౌలింగ్‌లో 5 వికెట్లుకూడా సాధించాడు. ఆ తరువార అడిలైడ్ టెస్టులో 79 (నాటౌట్) పరుగులు చేసి మ్యాచ్ డ్రాకు సహకరించాడు
బెజవాడ పాపిరెడ్డి

బెజవాడ పాపిరెడ్డి (జనవరి 5, 1927 - జనవరి 7, 2002) సోషలిస్టు నాయకుడు, లోక్‌నాయక్‌ జయప్రకాశ్‌ నారాయణ్ అనుచరుడు, మాజీ పార్లమెంటు సభ్యుడు, మాజీ శాసనసభ్యుడు. వీరు ప్రముఖ రాజకీయ నాయకులు బెజవాడ రామచంద్రారెడ్డి కుమారుడు. పాపిరెడ్డి 1927, జనవరి 5 న నెల్లూరు జిల్లా బుచ్చిరెడ్డిపాలెంలో జన్మించారు. ఆంధ్రప్రదేశ్‌ శాసన మండలి సభ్యుడిగా, శాసనసభ, లోక్‌సభ, రాజ్యసభ సభ్యుడిగా ఆయన పనిచేశారు. తెలుగుదేశం ఆవిర్భావంతో ఆయన 1983లో ఆ పార్టీలో చేరారు. ఆయన 1983 నుంచి 1985 వరకు తెలుగుదేశం ఉపాధ్యక్షుడిగా పనిచేశారు. 1958 నుంచి 1962 వరకు శాసనమండలి సభ్యుడిగా, 1967 నుంచి 1972 వరకు అల్లూరు శాసనసభ్యుడిగా, 1972 నుంచి 1978 వరకు రాజ్యసభ సభ్యుడిగా పనిచేశారు. ఈ మూడింటిని కూడా ఆయన ఇండిపెండెంట్‌గానే దక్కించుకున్నారు. 1983లో తెలుగుదేశం పార్టీ తరఫున అల్లూరు నుంచి శాసనసభకు పోటీ చేసి గెలుపొందిన పాపిరెడ్డి పార్టీ ఆదేశానుసారం 1984లో ఒంగోలు లోక్‌సభ స్థానానికి పోటీ చేసి విజయం సాధించారు. ఆయనకు ఇద్దరు కుమారులు, ఒక కుమార్తె. సంగం నుండి కావలికి నీటిని తీసుకొనిపోయె కాల్వకు బెజవాడ పాపిరెడ్డి కాలువ అని పేరు పెట్టారు . శాసనమండలి, శాననసభ, రాజ్య సభ, లోక్‌సభలో సభ్యునిగా వ్యవహ రించిన విలక్షణ రాజకీయ వేత్త బెజవాడ పాపిరెడ్డి
అలెగ్జాండర్ గ్రాహంబెల్

అలెగ్జాండర్ గ్రాహంబెల్ (3 మార్చి 1847 – 2 ఆగష్టు 1922) అమెరికాకు చెందిన ప్రఖ్యాత శాస్త్రజ్ఞుడు, టెలీఫోనును కనిపెట్టాడు. గ్రహంబెల్ 1847 మార్చి 3 న స్కాట్‌లాండ్ లోని ఎడిన్‌బర్గ్లో జన్మించడం జరిగింది. ఆయన బాల్య జీవితమంతా బ్రిటీష్ పౌరుడిగానే గడిచింది. ఆయనకు ఇద్దరు సోదరులు మెల్విలే జేమ్స్ బెల్, ఎడ్వర్డ్ చార్లెస్ బెల్. వీరిరువురూ క్షయ వ్యాధితో మరణించారు. ఆయన తండ్రి ప్రొఫెసర్ అలెగ్జాండర్ మెల్విలే బెల్. తల్లి పేరు ఎలీజా గ్రేస్. గ్రాహంబెల్‌ తాత, తండ్రి వక్తృత్వం, సంభాషణల విషయాలపై పరిశోధన చేస్తుండేవారు. ప్రాథమిక విద్యను తండ్రి వద్దే అభ్యసించిన గ్రాహంబెల్‌ ఎడింబరోలోని రాయల్‌ హైస్కూల్లో చదువుకుని, పదహారేళ్లకల్లా అక్కడే వక్తృత్వం, సంగీతాలను నేర్పించే పనిలో చేరాడు. తల్లి క్రమేణా వినికిడి శక్తిని కోల్పోవడంతో ఆమెతో మాట్లాడే క్రమంలో సంజ్ఞలతో భావ వ్యక్తీకరణలో ఆరితేరాడు. ఆమె నుదిటి ఎముకకు దగ్గరగా ఒక రకమైన ఉచ్ఛారణతో మాట్లాడే ప్రయత్నంలో ధ్వని శాస్త్రాన్ని (Acoustics) అర్థం చేసుకున్నాడు. ఆపై ఎడింబరో విశ్వవిద్యాలయంలో ధ్వని, వినికిడి శాస్త్రాలు చదివి అమెరికాలోని బోస్టన్‌ విశ్వవిద్యాలయంలో 'గాత్ర సంబంధిత శరీర శాస్త్రం' (వోకల్‌ ఫిజియాలజీ)లో ప్రొఫెసర్‌గా చేరాడు
కౌసల్య

కౌసల్య (సంస్కృతం: कौशल्या), రామాయణంలో దశరథుని ముగ్గురు భార్యలలో పెద్దది, అయోధ్య రాజ్యానికి మహారాణి. ఆమె మగథ సామ్రాజ్యపు (కోసల) రాకుమారి. ఆమె తల్లిదండ్రులు సుకౌశలుడు, అమృత ప్రభ. దశరథుడు మొదటగా సుకౌశలుడిని మిత్ర రాజ్యంగా ఉండమని ఆహ్వానించాడు. అయితే ఆయన అందుకు అంగీకరించలేదు. దాంతో దశరథుడు అతని మీద దండెత్తి అతన్ని ఓడించాడు. దాంతో సుకౌశలుడు తన కుమార్తెను దశరథుడికిచ్చి వివాహం చేసి సంధి చేసుకున్నాడు. ఈమె శ్రీరాముని తల్లి. వాల్మీకి ఆమెకు రామజనని గా, కౌసల్యామాతగా గౌరవించాడు. ఇక్ష్వాకు వంశంలో తరతరాలుగా శ్రీమహావిష్ణువును ఆరాధిస్తుంటే, ఆ మహావిష్ణువునే పుత్రునిగా పొందే అదృష్టం కౌసల్య, దశరథులకు దక్కింది. శ్రీ విళంబి నామ సంవత్సరం చైత్ర శుద్ధ నవమి, శుక్ల పక్షం, పునర్వసూ నక్షత్రాన, కర్కాటక లగ్నంలో సూర్య వంశజుడైన రఘుకుల తిలకుని కౌసల్య ప్రసవించింది. కౌసల్యా సుప్రజారామ ! పూర్వాసంధ్యాప్రవర్తతే,ఉత్తిష్ఠ నరశార్దూల ! కర్తవ్యం దైవమాహ్నికమ్
అరబ్బీ భాష

సిరియా: డెమాస్కస్ లోని అరబ్ అకాడెమి (అత్యంత ప్రాచీనమైన)ఇరాక్: ఇరాకీ సైన్స్ అకాడెమీసూడాన్: ఖార్టూమ్ లోని అరబ్బీ భాష అకాడెమిమొరాకో: రబాత్ లోని అరబ్బీ భాష అకాడెమి (అత్యంత క్రియాశీలక)జోర్డాన్: జోర్డాన్ అరబ్బీ అకాడెమిలిబియా: Academy of the Arabic Language in Jamahiriyaట్యునీషియా: en:Beit Al-Hikma Foundationఇజ్రాయెల్: అరబ్బీ భాషా అకాడెమీ. (నాన్-అరబ్ దేశంలో మొదటిది) అరబ్బీ (అరబ్బీ : الْعَرَبيّة ) (అల్-అరబియ్య) లేదా (అరబ్బీవ్: عَرَبيْ ) అరబి / అరబీ / అరబ్బీ ) సామీ భాషాకుటుంబంలో సజీవంగానున్న అతి పెద్ద భాష. ఇది హీబ్రూ, అరమాయిక్ భాషలకు దగ్గరగా వుంటుంది. నవీన అరబ్బీ భాష 27 రకాలుగా అరబ్ భూభాగంలో మాట్లాడబడుచున్నది. భాషాపరంగా ఇస్లామీయ ప్రపంచంలో ఉపయోగించబడుచున్నది. నవీన అరబ్బీ సాంస్కృతిక అరబ్బీ నుండి ఉధ్బవించింది, సా.శ. 6వ శతాబ్దంనుండి పురాతన ఉత్తర అరేబియా ప్రాంతంలో సాంస్కృతిక భాషగా విరాజిల్లిన అరబ్బీ 7వ శతాబ్దంలో సాంస్కృతిక, మతపరమైన భాషగా నేటికినీ వాడుకలోయున్నది. అరబ్బీ భాష అనేకమైన తన పదాలను ఇతరభాషలకు ప్రసాదించింది. ముఖ్యంగా లాటిన్, ఐరోపా భాషలకు. దీనికి ప్రతిఫలంగా ఎన్నోభాషలనుండి పదాలను పొందింది. ఉర్దూ భాషలో కూడా అరబ్బీ పదాలు మెండుగా కనిపిస్తాయి
విజయ్ మర్చంట్

విజయ్ సింగ్ మాధవ్‌జీ మర్చంట్ (జననం విజయ్ మాధవ్‌జీ థాకర్సే ;   1911 అక్టోబర్ 12 - 1987 అక్టోబర్ 27) భారతీయ క్రికెట్ ఆటగాడు . రైట్ హ్యాండ్ బ్యాట్స్‌మన్, అప్పుడప్పుడు రైట్ ఆర్మ్ మీడియం పేస్ బౌలర్, మర్చంట్ బాంబే క్రికెట్ జట్టు కోసం ఫస్ట్-క్లాస్ క్రికెట్‌తో పాటు 1929- 1951 మధ్య భారతదేశం కోసం 10 టెస్ట్ మ్యాచ్‌లు ఆడాడు. అతని పరిమిత టెస్ట్ ప్రదర్శనల వెనుక, అతను భారత దేశవాళీ క్రికెట్‌పై ఆధిపత్యం చెలాయించాడు - అతని బ్యాటింగ్ సగటు 71.64 చరిత్రలో రెండవ అత్యధిక ఫస్ట్-క్లాస్ సగటు, డాన్ బ్రాడ్‌మాన్ తర్వాత మాత్రమే.  అతను బాంబే స్కూల్ ఆఫ్ బ్యాట్స్‌మన్‌షిప్ స్థాపకుడిగా పరిగణించబడ్డాడు.  అతని అంతర్జాతీయ కెరీర్‌లో రెండు ఇంగ్లండ్ పర్యటనలు ఉన్నాయి. అందులో అతను 800 కంటే ఎక్కువ పరుగులు చేశాడు. ఇంగ్లిష్ క్రికెటర్ సిబి ఫ్రై "అతనికి తెల్ల రంగు పూసి ఓపెనర్‌గా మాతో పాటు ఆస్ట్రేలియాకు తీసుకెళ్దాం" అని ఆక్రోశించాడు.  అతని సోదరుడు ఉదయ్ కూడా ఫస్ట్ క్లాస్ క్రికెట్ ఆడాడు. క్రికెట్‌తో పాటు, అతను హిందుస్తాన్ స్పిన్నింగ్ & వీవింగ్ మిల్స్ (థాకర్సే గ్రూప్)తో కూడా అతనికి సంబంధం ఉంది. మర్చంట్ 1911లో బొంబాయిలో ఒక సంపన్న గుజరాతీ కుటుంబంలో జన్మించాడు.     అతను అక్కడ చదువుతున్నప్పుడు సిడెన్‌హామ్ కాలేజీకి "అత్యుత్తమ కళాశాల క్రికెటర్" గా కెప్టెన్ గా ఉన్నాడు;  సిడెన్‌హామ్ కోసం అతని విజయం 1929 బాంబే క్వాడ్రాంగులర్ సమయంలో హిందువుల క్రికెట్ జట్టుకు ఎంపికయ్యేందుకు దారితీసింది
మెక్సికో

మెక్సికో సంయుక్త రాష్ట్రాలు లేదా సాధారణనామం మెక్సికో, ఇది ఉత్తర అమెరికాలోని ఒక ఫెడరల్ రాజ్యాంగ ప్రజాతంత్రం; దీనికి ఎల్లలు ఉత్తరాన అమెరికా సంయుక్త రాష్ట్రాలు, దక్షిణం, పశ్చిమాన పసిఫిక్ మహాసముద్రం; ఆగ్నేయాన గౌతమాలా, బెలిజె, కరీబియన్ సముద్రం, తూర్పున మెక్సికో అఖాతం ఉన్నాయి. దీనిలో 31 రాష్ట్రాలు, ఒక ఫెడరల్ జిల్లా గలదు. దీని రాజధాని మెక్సికో నగరం, ఇది ప్రపంచములోని అత్యధిక జనసాంద్రతగల నగరాలలో ఒకటి. ప్రి - కొలంబియన్ ఒల్మెక్, టాల్టెక్, టియోటిహుయాకన్, జెపోటెక్, మాయా, అజ్టెక్ మొదలైన మెక్సికో పలు మెసొమెరికా నాగరికతలకు నిలయం. వీరికి మొదటి సారిగా యురేపియన్లతో సంబంధం ఏర్పడే వరకు ఈ నాగరికతలు ఇక్కడ విలసిల్లాయి. 1521లో స్పానిష్ సామ్రాజ్యం అజ్టెక్ ప్రాంతాన్ని ఆక్రమించి దానిని తమ వలసరాజ్యం చేసి దానికి వైశ్రాయిని పాలకునిగా నియమించి " న్యూ స్పెయిన్ " అని నామకరణం చేసారు. మూడు శతాబ్ధాల తరువాత ఈ ప్రాంతం మెక్సికో అయింది. 1821లో మెక్సికన్ స్వతంత్ర పోరాటం తరువాత దీనికి రాజ్యాంగపరమైన గుర్తింపు లభించింది. స్వాతంత్ర్యానంతర కాలంలో ఆర్థిక అస్థిరత, రాజకీయ మార్పులు సంభవించాయి. మెక్సికన్ అమెరికన్ యుద్ధం (1846 - 1848) ఉత్తర సరిహద్దులో భౌగోళిక మార్పులు సంభవించాయి. మెక్సికన్ భూభాగంలో మూడవ వంతు అమెరికా వశం అయింది. పాస్ట్రీ యుద్ధం, ఫ్రాంకో - మెక్సికన్ యుద్ధం, రిఫాం యుద్ధం (అంతర్యుద్ధం) జరిగాయి
ఉమ్రాహ్

ఉమ్రాహ్ లేదా ఉమ్రా (అరబ్బీ: عمرة ) సంవత్సరకాలంలో ముస్లింలు ఎపుడైననూ మక్కా తీర్థయాత్రచేస్తే దానిని ఉమ్రా అంటారు. అరబ్బీ భాషలో ఉమ్రా అనగా పవిత్ర స్థల సందర్శన. షరియా ప్రకారం ఉమ్రా అనగా ఇహ్రాం ధరించి కాబా చుట్టూ తవాఫ్ చేయడం, అల్-సఫా, మర్వాహ్ మధ్య సయీ చేయడం. వేరేవిధంగా చెప్పాలంటే ఇది ఒక చిన్న తీర్థయాత్ర, హజ్ అనునది పెద్ద తీర్థయాత్ర. ఇస్లామీయ సిధ్ధాంతాల ప్రకారం 'ఉమ్రా' అత్యవసరం కానప్పటికీ, పుణ్యకార్యమే. ఈ తీర్థయాత్ర (ఉమ్రా) చేయువానికి "ముతమిర్" అంటారు. హజ్ యాత్ర చేయువానికి "హాజీ" అంటారు. ఉమ్రా సాంప్రదాయం ఇబ్రాహీం ప్రవక్త, అతని భార్య 'హాజిరా' వారిది. ఈ సాంప్రదాయంవల్ల ముస్లిం సముదాయాలలో ప్రేమాభిమానాలు కలుగుతాయని నమ్మకం. సాంప్రదాయక నమ్మకాలు: ఈ సంప్రదాయాలతో ఉమ్రాహ్ తీర్థయాత్ర ముగుస్తుంది. ఉమ్రాను సుమారు ఒక గంటలో పూర్తిచేసుకోవాలి. ముఖ్యమైన పర్వాలైన హజ్, రంజాన్ లలో ఉమ్రా చేయువారు ఎక్కువగా వస్తుంటారు
రంభ

రంభ, హిందూ పురాణాల ప్రకారం ఇంద్రుని సభలోని 32 మంది అప్సరసలలో ఒకరు.ఈమె సౌందర్యవతి. అందాలకు రాణి లాంటిది.దేవలోకంలోని ఇంద్రుని సభలో ఉన్న అప్సరసలలో నాట్యం, సంగీతం కళలలో ఆమె సాధించిన విజయాలలో ఆమె ఘనత చెప్పలేని ఘనత వహించింది.ఆమె గంధర్వుడు తుంబురు భార్య అని పురాణాల ద్వారా తెలుస్తుంది.రంభ క్షీరసాగర మథనం నుండి ఉద్బవించిన ఒక దేవదూత. అనగా సముద్రుడు తనయ.రంభ సహచరులు ఊర్వసి,మేనక.రంభ సోదరి లక్ష్మి, సోదరుడు జలంధరుడు. పురాణాలు, వేదాల ప్రకారం రంభ, ఊర్వశి, మేనక, తిలోత్తమ, ఘృతాచి అనేక మంది అప్సరలు గురించి ప్రస్తావించబడ్డాయి. వీటి గురించి చాలా భిన్నమైన కథలు కూడా ఉన్నాయి. ఈ అప్సరసలలో రంభ ప్రముఖమైందిగా చెప్పుకోవచ్చు
శతానంద మహర్షి

శతానంద మహర్షి గౌతమ మహర్షి, అహల్యకి జన్మించిన నలుగురు పుత్రులలో జేష్టుడు. గౌతమ మహర్షి కొన్ని వేల సంవత్సరాలు దాంపత్య బ్రహ్మచర్యమును గడిపిన పిమ్మట అహల్యను ఆదరించి వలసిన కోరిక కోరుమనెను. ఆమె స్త్రీసహజమగు మాతృత్వాన్ని కాంక్షించింది. గౌతముడానందించి యోగబలమున నవయువకుడై అహల్యాకాంత నిండు యౌవనమునకు పండువెన్నెలయై సర్వలోకములందలి మనోహర కేళీవనముల నూరుచోట్ల నూరువిధములగు రత్యానందము నామెను అనుభవింపజేసి ఆమె కోరికను తీర్చెను. ఫలితముగా ఆమె గర్భము ధరించి నవమాసములు మోసి పుత్రరత్నమును పొందెను. అహల్యాగౌతముల శాతవిధానందఫల మగుటచేత అతనికి గౌతముడు "శతానందుడు" అని సార్థక నామకరణము చేసెను. శతానందుడు తండ్రి గౌతముని వద్దనే సమస్త వేదశాస్త్రాది విద్యలు అభ్యసించి బ్రహ్మచర్యాశ్రమము పాటించుచు మహా తపశ్శాలి అయ్యెను. ఈతని బుద్ధివైభవము, జ్ఞానసంపద, శీలగౌరవము, తపోనిరతి విని జనక మహారాజు తన ఆస్థాన పురోహితునిగా వుండుమని అర్ధించెను. గౌతమ మహర్షి ఆనందించి, గుణశీలవతి అయిన కన్యామణితో వివాహమొనరించి భార్యాసహితునిగా శతానందుని జనక చక్రవర్తికి కులగురువుగా మిథిలా నగరమునకు పంపెను. తరువాతి కాలంలో గౌతముడు అహల్యను శపించుట, శ్రీరాముని జననము, వనవాసము, యాగ రక్షణ కొరకు విశ్వామిత్రుని వెంట జనుట, శతానందుని తల్లిని శాపవిమోచనము జరిగి శ్రీరాముడు మిధిలకు వచ్చినప్పుడు, జనక మహారాజుతో శతానందుడు వారికి స్వాగతము పలికెను. శ్రీరాముడు శివధనుర్భంగము గావించి సీతను వివాహమాడునపుడు దశరథుని వైపు వశిష్ఠుడు, జనకుని వైపు శతానందుడు గోత్రప్రవరాదులు చెప్పి సీతారామ కల్యాణమును జరిపించిరి. అతనికి సత్యధృతి అను కుమారుడు కలిగెను
ప్రకాష్ భండారి

ప్రకాష్ భండారి (జననం: 1935, నవంబర్ 27) భారత మాజీ క్రికెట్ క్రీడాకారుడు. 1954-55లో పాకిస్తాన్లో పర్యటించాడు, న్యూజీలాండ్, ఆస్ట్రేలియాలపై టెస్ట్ క్రికెట్ ఆడాడు. భండారి 3 టెస్టులలో పాల్గొని 19.25 సగటుతో 77 పరుగులు సాధించాడు. టెస్టులలో అతని అత్యధిక స్కోరు 39 పరుగులు. 63 ఫస్ట్ క్లాస్ క్రికెట్ మ్యాచ్‌లు ఆడి 4 సెంచరీలతో 2552 పరుగులు సాధించాడు. ఫస్ట్ క్లాస్ క్రికెట్‌లో అత్యధిక స్కోరు 227 పరుగులు భండారి దాడి చేసే కుడిచేతి వాటం బ్యాట్స్‌మన్, ఆఫ్ బ్రేక్ బౌలరు. అతను 1951-52, 1956-57 మధ్య ఆల్ ఇండియా పోటీలలో ఢిల్లీ పాఠశాలల తరపున, ఢిల్లీ విశ్వవిద్యాలయం తరపున ఆడాడు. ఆ సీజన్లలో చివరి రోహింటన్ బారియా ట్రోఫీ ఇంటర్ యూనివర్శిటీ టోర్నమెంట్‌లో ఢిల్లీ విశ్వవిద్యాలయానికి నాయకత్వం వహించాడు. భండారి 1953-54లో సిల్వర్ జూబ్లీ ఓవర్సీస్ క్రికెట్ జట్టుతో భారత ఎలెవన్ తరఫున ఆడాడు. 1956 లో సిలోన్‌లో పర్యటించాడు. భండారి 1954/55 లో పాకిస్తాన్‌లో పర్యటించాడు
పెద్దిభొట్ల సుబ్బరామయ్య

పెద్దిభొట్ల సుబ్బరామయ్య (డిసెంబరు 15, 1938 - మే 18, 2018) సమకాలీన రచయితలలో పేరెన్నికగన్నవాడు. ఆయన రచనలు అత్యధికం విషాదం మేళవించిన సామాన్య జీవన కథలుగా ఉంటాయి. విజయవాడకు చెందినవారు. ఆయన వ్రాసిన పెద్దిభొట్ల సుబ్బరామయ్య కథలు (వాల్యూం -1) 2012 లో కేంద్ర సాహిత్య అకాడమీ అవార్డు కు ఎంపిక అయినది. 1975 లో నేషనల్ బుక్ ట్రస్ట్ గౌరవం దక్కింది. అతను డిసెంబరు 15 1938 న ప్రకాశం జిల్లా, వల్లూరు లో జన్మించాడు. అతని తండ్రి రేల్వే స్టేషను మాస్టర్ గా పనిచేసేవాడు. సుబ్బరామయ్య ఒంగోలు లో విద్యాభాసం చేశాడు. కళాశాల విద్యను విజయవాడ కళాశాలలో చదివాడు. ఆ కాలంలో రచయిత విశ్వనాథ సత్యనారాయణ కు శిష్యుడైనాడు. ఆంధ్ర లయోలా కళాశాల లో అధ్యాపకునిగా 40 సంవత్సరాల పాటు పనిచేసి డిసెంబరు 1996 లో పదవీవిరమణ చేశాడు. ఉద్యోగ విరమణ తర్వాత ఆయన సతీమణి తీవ్ర జ్వరంతో కన్ను మూయగా ద్వితీయ వివాహం చేసుకున్నాడు
వేడంగి

వేడంగి, పశ్చిమ గోదావరి జిల్లా, పోడూరు మండలానికి చెందిన గ్రామం.ఇది మండల కేంద్రమైన పోడూరు నుండి 6 కి. మీ. దూరం లోను, సమీప పట్టణమైన పాలకొల్లు నుండి 7 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1437 ఇళ్లతో, 5115 జనాభాతో 600 హెక్టార్లలో విస్తరించి ఉంది. గ్రామంలో మగవారి సంఖ్య 2614, ఆడవారి సంఖ్య 2501. షెడ్యూల్డ్ కులాల సంఖ్య 1208 కాగా షెడ్యూల్డ్ తెగల సంఖ్య 46. గ్రామ జనగణన లొకేషన్ కోడ్ 588705. ఈ గ్రామం. పాలకొల్లు నుండి ఏడుకిలో మీటర్ల దూరంలో మార్టేరు పోవు దారిలో ఉంది
కృపాచార్యుడు

కృపాచార్యుడు శతానంద మహర్షి మనుమడు. మహాభారతంలో కౌరవులకు, పాండవులకు గురువు. మహాభారత యుద్ధమందు కౌరవుల తరపున యుద్ధం చేసాడు. యుద్ధం ముగిసిన తరువాత బ్రతికిఉన్న వారిలో ఇతడు ఒకడు. సప్త చిరంజీవులలో ఒకడు. యుద్ధం తరువాత అర్జునుడి మనుమడైన పరీక్షిత్తుకు ఆచార్యునిగా నియమింపబడ్డాడు. గౌతమ మహర్షి కుమారుడైన శతానంద మహర్షికి సత్య ధృతి అనే కుమారుడున్నాడు. సత్య ధృతి జన్మించడమే విల్లంబులతో జన్మించాడు కనుక శరధ్వంతుడు అనే పేరుతో పిలువబడసాగాడు.. ధనుర్విద్య ఇతనికి పుట్టుక తోనే ప్రాప్తించింది. ఇతనికి చిన్నతనం నుంచే వేదాల మీద కన్నా అస్త్ర విద్యలపైన ఎక్కువగా ఆసక్తిని కనబరచసాగాడు. కొంతకాలం తపస్సు చేసి అన్ని యుద్ధవిద్యల్లో ఆరితేరాడు
కప్పగంతు

కప్పగంతు ఒక ఇంటి పేరు. ఈ ఇంటిపేరు గలవారు, గన్నవరం దగ్గర ఉన్న వెన్నూతల గ్రామం లోను, గుంటూరురు దగ్గర ఉన్న ధరణికోట గ్రామంలోను ఉండెడివారు. కాలక్రమాన, వారు వ్యవసాయం వదలి పట్టణాలకు వలస వెళ్ళారు. కప్పగంతువారు, అమెరికా దేశంలో, విజయవాడలోని సత్యనారాయణపురం (విజయవాడ), విద్యాధరపురం, భవానిపురంలలొనూ, ఇంకా ముంబాయి, నెల్లూరు, హైదరాబాదు నగరాలలో ఉన్నారని తెలుస్తుంది.[ఆధారం చూపాలి] వేదం చదవడంలో ఒక పద్ధతికి "కప్పగంతు" అని వ్యవహరిస్తారని ప్రతీతి. ఆ పద్ధతిలో నిష్ణాతులు అయినవారి ఇంటి పేరు కప్పగంతుగా కాలక్రమేణా ఏర్పడిందని ఒక కథనం. గొత్రం కౌసికస ఋషులు కౌసిక, వైశ్వామిత్ర, అఖమర్షణ
హిజ్రత్

హిజ్రా (هِجْرَة), హిజ్రాహ్ లేదా హిజ్రత్ మహమ్మదు ప్రవక్త, అతని అనుయాయులు మక్కా నుండి మదీనాకు సా.శ. 622లో వలసవెళ్ళారు. ఈ వలస వెళ్ళడాన్నే హిజ్రత్ అని అంటారు. మక్కా నగరంలో మహమ్మదు ప్రవక్తకు తీవ్రమైన వ్యతిరేకత ఎదురైంది. ఏకేశ్వరవాదన వినడానికి మక్కావాసులు తయారులేరు. మహమ్మదు ప్రవక్త ఏకేశ్వరవాదాన్ని విగ్రహారాధనను ఖండించడాన్ని మక్కావాసులు జీర్ణించుకోలేకపోయారు. మహమ్మదు ప్రవక్తపై అతని అనుయాయులపై కత్తిగట్టారు. సా.శ. 615 లో మహమ్మదు ప్రవక్త అనుయాయులు ఇథియోపియా లోని అక్సూమ్ సామ్రాజ్యంలో తలదాచుకొన్నారు. ఈ రాజ్యానికిరాజు క్రైస్తవుడు
కౌలాలంపూర్

కౌలాలంపూర్ (ఆంగ్లం:Kuala Lumpur) ఇది మలేషియా దేశ రాజధాని, ఆ దేశంలో అతిపెద్ద నగరం. గ్లోబల్ సిటీ ఆఫ్ మలేషియాగా, ఇది 243 కిమీ 2 (94 చదరపు మైళ్ళు) విస్తీర్ణంలో ఉంది. 2016 నాటికి 1.73 మిలియన్ల జనాభాను కలిగి ఉంది. క్లాంగ్ వ్యాలీ అని కూడా పిలువబడే గ్రేటర్ కౌలాలంపూర్, 2017 నాటికి 7.25 మిలియన్ల మంది పట్టణ సముదాయంగా ఉంది. ఆగ్నేయాసియాలో జనాభా ఆర్థిక అభివృద్ధి రెండింటిలోనూ వేగంగా అభివృద్ధి చెందుతున్న మెట్రోపాలిటన్ ప్రాంతాలలో ఇది ఒకటి. కౌలాలంపూర్ మలేషియా సాంస్కృతిక, ఆర్థిక ఆర్థిక కేంద్రం. ఇది మలేషియా పార్లమెంట్ మలేషియా రాజు (యాంగ్ డి-పెర్టువాన్ అగోంగ్), ఇస్తానా నెగారా అధికారిక నివాసం. ఈ నగరం ఒకప్పుడు సమాఖ్య ప్రభుత్వ కార్యనిర్వాహక న్యాయ శాఖల ప్రధాన కార్యాలయాన్ని కలిగి ఉంది, కాని వీటిని 1999 ప్రారంభంలో పుత్రజయకు మార్చారు. అయినప్పటికీ, రాజకీయ సంస్థలలో కొన్ని విభాగాలు ఇప్పటికీ కౌలాలంపూర్‌లోనే ఉన్నాయి. కౌలాలంపూర్ మలేషియాలోని మూడు సమాఖ్య భూభాగాలలో ఒకటి, పెనిన్సులర్ మలేషియా మధ్య పశ్చిమ తీరంలో సెలాంగూర్ రాష్ట్రంలో ఉంది
మారిషస్

{{{#coordinates:}}: invalid latitude మారిషెస్ అధికారిక నామం రిపబ్లిక్ ఆఫ్ మారిషెస్, (République de Maurice), ఇది ఒక ద్వీప దేశం. ఆఫ్రికా ఖండతీర ఆగ్నేయ తీరప్రాంతంలో 2000 కీ.మీ దూరంలో హిందూ మహాసముద్రంలో ఉంది. నైఋతిదిశన, మడగాస్కర్కు పశ్చిమాన 870 కి.మీ. మారిషస్‌కు తూర్పున 560 కి.మీ దూరాన రోడ్రిగ్యూసు, అగలెగా, సెయింటు బ్రాండను ద్వీపాలు కూడా మారిషస్‌లో భాగంగా ఉన్నాయి. ఫ్రెంచి ఓవర్సీసు రీయునియనులో మాస్కరెనె ద్వీపాలతో మారిషస్‌, బ్రాండను భాగంగా ఉన్నాయి. మారిషస్ వైశాల్యం 2,040 చ.కి.మీ. రాజధాని నగరం పోర్టు లూయిసు దేశంలో అతిపెద్ద నగరంగా కూడా ప్రత్యేకత కలిగి ఉంది
ఉషశ్రీ రామాయణము

రామచరితం రసభరితం. రామాయణము వలె లోక వ్యవహారాన్ని విస్పష్టంగా బోధించే కావ్యం మరొకటి లేదు. ఆదికవి వాల్మీకి నుంచి నేటివరకు రమణీయమైన రామకథ పలుభాషలలో, పలురీతులలో రూపుదిద్దుకుంటూ, భారతావనిలోనే కాకుండా భారతీయుల సంస్కృతి ప్రసరించిన అన్యదేశాలలోనూ ప్రచార ప్రశస్తి పొందింది. రామాయణ కావ్యాన్ని వాల్మీకి మహర్షి రచించడానికి కారణం బ్రహ్మానుగ్రహం. ఆ తపస్వి సమసా నదికి స్నానానికి వెళ్ళగా ఆ నదీతీరాన ఒక కరుణ దృశ్యం కంటబడింది. ఎదురుగావున్న చెట్టుకొమ్మమీద క్రీడిస్తున్న క్రౌంచ మిథునంలో మగపక్షి, కిరాతకుడొకడు కొట్టిన బాణం దెబ్బతో నేలమీదపడి విలవిల తన్నుకొని ప్రాణాలు విడిచింది. ఆడపక్షి విలపిస్తున్నది. దాని ఆక్రందనానికి మహర్షి హృదయం కరుణార్ద్రమయింది. ఆయన హృదయశోకం శ్లోకరూపంలో రామాయణంగా వెలువడింది. తెలుగుదేశంలోను, తెలుగువాజ్మయంలోను సీతారాములు ప్రకాశించే దైవదంపతులు. రామాయణం చదవడంవల్ల తల్లిదండ్రులపట్ల భక్తి, సోదరప్రీతి, జ్యేష్టానువర్తనం, లోక మర్యాదానుసరణం, ప్రతిజ్ఞాపాలనం, ఆశ్రితవాత్సల్యం, స్వామికార్యనిర్వహణం, స్వార్థపరత్వనివృత్తి, చిత్తశుద్ధి, పరోపకారబుద్ధి వంటి అనేక సద్గుణాలు అలవడడానికి అవకాశం ఉన్నది. సులభసుందరాలూ, భక్తి రసబంధురాలూ అయిన వాక్యాలతో సాగిన ఉషశ్రీ రామాయణం ఆకాశవాణి శ్రోతల నెందరెందరినో ఆకర్షించింది
పుత్రకామేష్టి

పుత్రకామేష్టి లేదా పుత్రకామేష్టి యాగం రామాయణంలో దశరథుడు జరిపిస్తాడు. దీని మూలంగా ఆ పుణ్యదంపతులకు రాముడు, లక్ష్మణుడు, భరతుడు, శతృఘ్నుడు జన్మిస్తారు. పుత్రకామేష్టి యజ్ఞం సనాతన ధర్మం లో కొడుకు పుట్టడానికి చేసే ఒక ప్రత్యేక యజ్ఞము. ఇది ఒక కామ్య-కర్మ. రామాయణము లో, వశిష్ఠ మహర్షి చెప్పగా దశరథ మహారాజు ఋష్యశృంగ ముని ఆర్ధ్వర్యంలో ఈ యాగాన్ని చేసారు.ఋష్యశృంగ ముని యజుర్ వేదంలో శ్రేష్ఠుడు. అందులోనే ఈ యజ్ఞానికి సంబంధించిన క్రతువు ఉంది. యజ్ఞం ముగిసిన తరువాత అగ్ని దేవుడు ప్రత్యక్షమై ఒక పాయసపు పాత్రను దశరథ మహారాజుకి ఇస్తాడు. ఆ పాత్రలో ఉన్నపాయసాన్ని తన ముగ్గురి భార్యలకు పంచగా వాళ్ళకి శ్రీరాముడు, లక్ష్మణుడు, భరతుడు, శతృఘ్నుడు జన్మించారు. విశ్వామిత్రుడు తండ్రి కుశనాభుడు పుత్రకామేష్టి యాగ ఫలితంగా జన్మిస్తాడు.